Document ID: 31986R1155

*****
ΚΑΝΟΝΙΣΜΟΣ (ΕΟΚ) αριθ. 1155/86 ΤΗΣ ΕΠΙΤΡΟΠΗΣ
της 21ης Απριλίου 1986
για την τροποποίηση του κανονισμού (ΕΟΚ) αριθ. 1599/84 περί λεπτομερών κανόνων εφαρμογής του συστήματος ενίσχυσης στην παραγωγή προϊόντων που έχουν μεταποιηθεί από οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), και ιδίως το άρθρο 3 παράγραφος 4 και το άρθρο 6 παράγραφος 4,
Εκτιμώντας:
ότι στο άρθρο 7 παράγραφος 1 του κανονισμού (ΕΟΚ) αριθ. 1599/84 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1455/85 (3), ορίζεται η ημερομηνία πριν από την οποία συνάπτονται οι συμβάσεις· ότι οι ημερομηνίες αυτές ποικίλλουν ανάλογα με την περιοχή παραγωγής· ότι η Ισπανία και η Πορτογαλία πρέπει να περιληφθούν στο σύστημα αυτό· ότι η ημερομηνία που ισχύει για τα κεράσια έχει δημιουργήσει πρακτικά προβλήματα για ορισμένες περιοχές· ότι η ημερομηνία αυτή πρέπει να τροποποιηθεί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 7 παράγραφος 1 του κανονισμού (ΕΟΚ) αριθ. 1599/84 αντικαθίσταται από το ακόλουθο κείμενο:
«1. Οι συμβάσεις μεταποίησης συνάπτονται:
- πριν από τις 5 Ιουνίου, όσον αφορά τις τομάτες οι οποίες παραδίδονται στη βιομηχανία κατά την περίοδο από την 1η Ιουλίου έως τις 15 Νοεμβρίου,
- πριν από τις 15 Ιουνίου στη Γαλλία, στην Ιταλία, στην Ελλάδα, στην Ισπανία και στην Πορτογαλία και πριν από τις 11 Ιουλίου στα άλλα κράτη μέλη, όσον αφορά τα ροδάκινα τα οποία παραδίδονται στη βιομηχανία κατά την περίοδο από την 1η Ιουλίου έως τις 15 Οκτωβρίου,
- πριν από τις 25 Αυγούστου, όσον αφορά τα αχλάδια Williams τα οποία παραδίδονται στη βιομηχανία κατά την περίοδο από τις 15 Ιουλίου έως τις 15 Δεκεμβρίου,
- πριν από τις 25 Αυγούστου, όσον αφορά τα αποξηραμένα δαμάσκηνα που προέρχονται από δαμάσκηνα «d'Ente» τα οποία παραδίδονται στη βιομηχανία κατά την περίοδο από τις 5 Σεπτεμβρίου έως τις 31 Δεκεμβρίου,
- πριν από τις 31 Μαΐου στη Γαλλία, στην Ιταλία, στην Ισπανία και στην Πορτογαλία και πριν από τις 21 Ιουλίου στα άλλα κράτη μέλη, για τα κεράσια Bigarreau και τα άλλα γλυκοκέρασα που παραδίδονται στη βιομηχανία κατά την περίοδο από τις 10 Μαΐου έως τις 15 Σεπτεμβρίου,
- πριν από τις 21 Ιουλίου, για τα βύσσινα που παραδίδονται στη βιομηχανία κατά την περίοδο από τις 10 Μαΐου έως τις 15 Σεπτεμβρίου.
Εντούτοις, τα κράτη μέλη μπορούν να επισπεύδουν την προθεσμία για τη σύναψη συμβάσεων για τις τομάτες.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Απριλίου 1986.

Labels: 17
19